CELEX: 32015R0020
Language: ro
Date: 2015-01-05 00:00:00
Title: Regulamentul de punere în aplicare (UE) 2015/20 al Comisiei din 5 ianuarie 2015 privind clasificarea anumitor mărfuri în Nomenclatura combinată

8.1.2015   
            
            
               RO
            
            
               Jurnalul Oficial al Uniunii Europene
            
            
               L 4/7
            
         REGULAMENTUL DE PUNERE ÎN APLICARE (UE) 2015/20 AL COMISIEI
   din 5 ianuarie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 ianuarie 2015.
      
         
            Pentru Comisie,
         
         
            pentru președinte
         
         Heinz ZOUREK
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat electronic (denumit și „server media”) care cuprinde o memorie flash integrată de 2 TB, un hard disk cu o capacitate de stocare de 4 TB și un procesor MPEG pentru diferite formate de imagini și de fișiere video și audio.
                  Aparatul este echipat, printre altele, cu următoarele interfețe:
                  
                              —
                           
                           
                              2 porturi de recepție (ingest port) din cupru de 1 Gbe (Ethernet Gigabit), utilizate pentru recepție;
                           
                        
                              —
                           
                           
                              2 porturi de difuzare în flux continuu (streaming port) de tip SFP (Small Form-factor Pluggable) de 10 Gbe, utilizate pentru emisie;
                           
                        
                              —
                           
                           
                              2 porturi de gestionare din cupru de 1 Gbe pentru gestionarea aparatului;
                           
                        
                              —
                           
                           
                              2 porturi USB.
                           
                        Aparatul utilizează următoarele formate media:
                  
                              —
                           
                           
                              MPEG-2 TS și MPEG-4 (H.264);
                           
                        
                              —
                           
                           
                              bitrate variabil (VBR) și bitrate constant (CBR);
                           
                        
                              —
                           
                           
                              de înaltă definiție (HD) și de definiție standard (SD).
                           
                        Aparatul este capabil să furnizeze până la 2 500 de fluxuri cu o viteză de 3,75 Mbps.
                  Aparatul este utilizat de furnizorii de televiziune prin cablu sau prin internet pentru a distribui consumatorilor produse multimedia la cerere.
                  Între serverele media, instalate în rețeaua furnizorilor, se face schimb (se primesc și se transmit) de produse multimedia, precum secvențe video, imagini, date și sunete. Aparatul înregistrează conținutul primit și îl transmite la cerere prin streaming OTT (tehnologie „over the top”) către echipamentele terminale ale clienților, de exemplu televizoare, mașini automate de prelucrare a datelor, console de jocuri și telefoane mobile.
               
               
                  8525 60 00
               
               
                  Clasificarea se stabilește pe baza regulilor generale 1, 3 litera (c) și 6 de interpretare a Nomenclaturii combinate, precum și pe baza textului de la codurile NC 8525 și 8525 60 00.
                  Aparatul este conceput pentru a îndeplini două sau mai multe funcții alternative (telecomunicații de la poziția 8517, înregistrare sau reproducere videofonică de la poziția 8521 și emisie de la poziția 8525). Nu este posibil să se stabilească funcția principală a aparatului, în sensul notei 3 la secțiunea XVI, deoarece fiecare funcție este la fel de importantă pentru utilizarea aparatului. Prin urmare, clasificarea trebuie să se facă la ultima poziție, în ordinea numerotării, dintre cele care merită în mod egal să fie luate în considerare. Clasificarea la subpozițiile 8517 sau 8521 este așadar exclusă.
                  Dat fiind că aparatul nu este numai în măsură să emită, ci și să primească, în cadrul rețelei furnizorilor, conținut video (semnale de televiziune) de la alte servere media, clasificarea la subpoziția 8525 50 00 este exclusă.
                  Prin urmare, aparatul trebuie clasificat la codul NC 8525 60 00 ca aparat de emisie care încorporează un aparat de recepție.